b"\n_START_ARTICLE_\nOlivier Ertzscheid\n_START_SECTION_\nActivit\xc4\x83\xc8\x9bi de cercetare\n_START_PARAGRAPH_\n\xc3\x8en calitate de cercet\xc4\x83tor \xc3\xaen \xc8\x99tiin\xc8\x9bele informa\xc8\x9biei \xc8\x99i comunic\xc4\x83rii, Olivier Ertzscheid se intereseaz\xc4\x83 \xc3\xaen special de efectele practicilor digitale asupra ecosistemului documentar, de la transformarea bibliotecilor \xc3\xaen noi medii de citire-scriere p\xc3\xa2n\xc4\x83 la evolu\xc8\x9bia instrumentelor de indexare. \xc3\x8en aceast\xc4\x83 perspectiv\xc4\x83, el acord\xc4\x83 o aten\xc8\x9bie special\xc4\x83 op\xc8\x9biunilor tehnice \xc8\x99i strategice ale unora dintre cei mai importan\xc8\x9bi actori ai Internetului precum Google, Facebook sau Apple._NEWLINE_\xc3\x8en articolul \xc2\xab\xc2\xa0L\xe2\x80\x99homme est un document comme les autres\xc2\xa0: du World Wide Web au World Life Web\xc2\xa0\xc2\xbb, publicat \xc3\xaen 2009 \xc3\xaen revista Hermes, Olivier Ertzscheid a dezvoltat ideea c\xc4\x83 odat\xc4\x83 cu noile tehnologii \xc8\x99i re\xc8\x9bele sociale, identitatea individual\xc4\x83 func\xc8\x9bioneaz\xc4\x83 acum ca un document: ea este un set de date care sunt indexate, agregate \xc8\x99i rela\xc8\x9bionate. \xc3\x8en acela\xc8\x99i spirit, el a scris numeroase articole sau posturi pe blog despre mai multe dispozitive concepute pentru a re\xc8\x9bine sau a automatiza comportamentul utilizatorului autentificat._NEWLINE_De\xc8\x99i \xc3\xaei denun\xc8\x9b\xc4\x83 pericolele poten\xc8\x9biale, Olivier Ertzscheid, cu toate acestea, nu este un adversar al Internetului. El urm\xc4\x83re\xc8\x99te \xc3\xaen schimb s\xc4\x83 promoveze formarea competen\xc8\x9bei digitale, consider\xc3\xa2nd Internetul ca un mediu de publicare pe care elevii \xc8\x99i studen\xc8\x9bii trebuie s\xc4\x83 \xc3\xaenve\xc8\x9be s\xc4\x83-l foloseasc\xc4\x83._NEWLINE_El este un ap\xc4\x83r\xc4\x83tor \xc3\xaenfl\xc4\x83c\xc4\x83rat al patrimoniului digital comun, al accesului liber la informa\xc8\x9bii \xc8\x99i al domeniului public.\n_START_SECTION_\nPrezen\xc8\x9b\xc4\x83 \xc3\xaen mass-media\n_START_PARAGRAPH_\n\xc3\x8en perioada lans\xc4\x83rii c\xc4\x83r\xc8\x9bii sale Qu'est-ce que l'identit\xc3\xa9 num\xc3\xa9rique\xc2\xa0? \xc3\xaen 2013, Olivier Ertzscheid a dezb\xc4\x83tut subiectul \xc3\xaen emisiunea Atelier des m\xc3\xa9dias de la Radio France International._NEWLINE__NEWLINE_\xc3\x8entr-un interviu pentru Le Figaro din 2010, Olivier Ertzscheid a reac\xc8\x9bionat cu privire la controversa c\xc4\x83r\xc8\x9bilor digitale \xc8\x99i a proiectului Google Books. Pentru el, statele europene au r\xc4\x83mas \xc3\xaen urm\xc4\x83 \xc3\xaen digitalizarea c\xc4\x83r\xc8\x9bilor. El a criticat Europeana pe care o consider\xc4\x83 a fi _NEWLINE_\xe2\x80\x9einvisible aux yeux des internautes\xe2\x80\x9d_NEWLINE_ \xc3\xaen contrast cu Google Books._NEWLINE_\xc3\x8en 2008, Olivier Ertzscheid considera c\xc4\x83 elevii \xe2\x80\x9efolosesc Google \xc3\xaentr-un mod prea exclusiv \xc8\x99i la doar 10% din posibilit\xc4\x83\xc8\x9bile sale reale. Adic\xc4\x83 ei sunt mul\xc8\x9bumi\xc8\x9bi cu motorul de c\xc4\x83utare Google, f\xc4\x83r\xc4\x83 a folosi alte servicii la fel de interesante (c\xc4\x83utarea de imagini \xc8\x99i mai ales cele de \xc8\x99tiri) sau alte op\xc8\x9biuni de c\xc4\x83utare avansate\xe2\x80\x9d. \xc3\x8en acest interviu de la Lib\xc3\xa9ration, el adaug\xc4\x83 c\xc4\x83 majoritatea utilizatorilor de internet nu folosesc instrumente precum Google \xc8\x99i Wikipedia la posibilit\xc4\x83\xc8\x9bile lor maxime."